DOI: 10.14457/tu.the.2024.1256
title: การพัฒนาศักยภาพของข้าราชการครูและบุคลากรทางการศึกษาตามแผนยุทธศาสตร์พัฒนาบุคลากรของสำนักงานปลัดกระทรวงศึกษาธิการ 2566-2570 เพื่อรองรับ digital transformation ของสำนักงานศึกษาธิการจังหวัดภายใต้การกำกับสำนักงานศึกษาธิการภาค 2

description: การค้นคว้าอิสระ เรื่อง การพัฒนาศักยภาพของข้าราชการครูและบุคลากรทางการศึกษา ตามแผนยุทธศาสตร์พัฒนาบุคลากรของสำนักงานปลัดกระทรวงศึกษาธิการ 2566 – 2570 เพื่อรองรับ Digital Transformation ของสำนักงานศึกษาธิการจังหวัด ภายใต้การกำกับสำนักงานศึกษาธิการภาค 2 มีวัตถุประสงค์ 1) เพื่อศึกษาทักษะด้านดิจิทัล และความพร้อมของบุคลากรและองค์กร เพื่อรองรับ Digital Transformation ของสำนักงานศึกษาธิการจังหวัด ภายใต้การกำกับสำนักงานศึกษาธิการภาค 2 2) เพื่อศึกษาเปรียบเทียบทักษะด้านดิจิทัล และความพร้อมของบุคลากร และองค์กร เพื่อรองรับ Digital Transformation ของสำนักงานศึกษาธิการจังหวัด ภายใต้การกำกับสำนักงานศึกษาธิการภาค 2 จำแนกตามคุณลักษณะส่วนบุคคล ได้แก่ เพศ อายุ และบริบทพื้นที่ 3) เพื่อศึกษาปัญหาและอุปสรรคในการพัฒนาศักยภาพของข้าราชการครูและบุคลากรทางการศึกษา ตามแผนยุทธศาสตร์พัฒนาบุคลากรของสำนักงานปลัดกระทรวงศึกษาธิการ 2566 - 2570 เพื่อรองรับ Digital Transformation ของสำนักงานศึกษาธิการจังหวัด ภายใต้การกำกับสำนักงานศึกษาธิการภาค 2 และ 4) เพื่อเสนอแนวทางในการปรับการพัฒนาศักยภาพของข้าราชการครูและบุคลากรทางการศึกษา เพื่อรองรับ Digital Transformation ของสำนักงานศึกษาธิการจังหวัด และเป็นข้อเสนอแนะเชิงนโยบายได้อย่างเหมาะสมและมีประสิทธิภาพ การวิจัยครั้งนี้ใช้วิธีวิจัยแบบผสมผสาน (Mixed Method Research) คือ การวิจัยเชิงปริมาณและเชิงคุณภาพประกอบกัน ในเชิงปริมาณโดยใช้แบบสอบถามเป็นเครื่องมือในรวบรวมข้อมูลข้าราชการครูและบุคลากรทางการศึกษา ในสังกัดสำนักงานศึกษาธิการจังหวัด ภายใต้การกำกับสำนักงานศึกษาธิการภาค 2 จำนวน 103 คน พร้อมทั้งใช้การสัมภาษณ์เชิงลึกจากข้าราชการครูและบุคลากรทางการศึกษา จำนวน 8 คน และนำมาวิเคราะห์ข้อมูลโดยโปรแกรมสำเร็จรูป SPSS ในการทดสอบสมมติฐานทางสถิติ ได้แก่ ร้อยละ แจกแจงความถี่ ค่าเฉลี่ย ส่วนเบี่ยงเบนมาตรฐาน และเปรียบเทียบความแตกต่างของตัวแปรโดยใช้ค่าสถิติ t-test และ One way ANOVA กําหนดค่าระดับนัยสําคัญทางสถิติที่ 0.05 ในกรณีที่พบความแตกต่างอย่างมีนัยสําคัญทางสถิติทำการทดสอบวิธีการของ Scheffe’ผลการวิจัยพบว่า ข้าราชการครูและบุคลากรทางการศึกษามีทักษะด้านดิจิทัลและความพร้อมขององค์กรในระดับมาก (????̅ = 3.6415) ครอบคลุม 7 ด้านหลัก ได้แก่ การตระหนักรู้ การใช้เครื่องมือพื้นฐาน การทำงานร่วมกัน การประยุกต์ใช้เทคโนโลยี การผลิตข้อมูล การใช้ข้อมูลระหว่างหน่วยงาน และการวิเคราะห์ข้อมูล อย่างไรก็ตาม ยังมีจุดที่ควรพัฒนา เช่น ความมั่นคงปลอดภัยของระบบ และทักษะการใช้ Excel และเครื่องมือสร้างสื่อขั้นสูงที่ยังมีข้อจำกัดผลการวิจัยพบว่า ผลการเปรียบเทียบตามข้อมูลทั่วไป พบว่า เพศชาย และกลุ่มอายุ 25 – 35 ปี มีทักษะและความพร้อมสูงกว่ากลุ่มอื่นอย่างมีนัยสำคัญทางสถิติ ขณะที่บริบทพื้นที่ไม่มีผลต่อความแตกต่าง แสดงถึงการสนับสนุนด้านเทคโนโลยีที่ใกล้เคียงกันในแต่ละพื้นที่ผลการวิจัยพบว่า ปัญหาและอุปสรรคที่กระทบต่อการพัฒนาศักยภาพของข้าราชการครูและบุคลากรทางการศึกษา ได้แก่ การขาดทักษะที่ทันสมัย งบประมาณจำกัด การขาดความเข้าใจในเทคโนโลยี และการสนับสนุนที่ไม่ทั่วถึง ข้อเสนอแนวทางในการพัฒนาศักยภาพของข้าราชการครูและบุคลากรทางการศึกษา เพื่อรองรับการเปลี่ยนผ่านสู่ Digital Transformation ของสำนักงานศึกษาธิการจังหวัด ได้แก่ การอบรมตามระดับความสามารถ การส่งเสริมวัฒนธรรมองค์กรดิจิทัล การจัดหาเทคโนโลยีและทีมสนับสนุน การเชื่อมโยงระบบงาน การสร้างแรงจูงใจ การส่งเสริมการเรียนรู้ตลอดชีวิต การดูแลความปลอดภัยไซเบอร์ และการประเมินผลอย่างต่อเนื่องเพื่อความยั่งยืน